নীলফামারী মেডিকেল কলেজ

ইতিহাস 
২৬ আগস্ট ২০১৮ তারিখে সরকার নীলফামারী মেডিকেল কলেজ সহ নতুন চারটি মেডিকেল কলেজের অনুমোদন দেয়।২৬ আগস্ট অনুমোদন দেয়া হলেও নীলফামারী মেডিকেল কলেজ ৩০ আগস্ট পূর্নাঙ্গ ভাবে অনুমোদিত হয়।অনুমোদনের পর কলেজ প্রতিষ্ঠার কার্যক্রম শুরু হয় এবং ২২ সেপ্টেম্বর ২০১৮ তারিখে খুলনা মেডিকেল কলেজের সহযোগী অধ্যাপক মোঃ রবিউল ইসলাম শাহকে এ কলেজের অধ্যক্ষ হিসাবে নিয়োগ প্রদান করে। ১৫ অক্টোবর ২০১৮ সালে ১ম ব্যাচে ভর্তি কার্যক্রম শুরু করা হয়। ২০১৮-২০১৯ শিক্ষাবর্ষে এ কলেজে ৪৮ জন শিক্ষার্থী ভর্তি হয়েছে। ১০ ফেব্রুয়ারি ২০১৯ সালে নীলফামারী ডায়াবেটিকস হাসপাতালের নতুন ভবনে অবস্থিত কলেজের অস্থায়ী ক্যাম্পাসে আনুষ্ঠানিকভাবে কলেজের উদ্বোধন করেন তৎকালীন সাংস্কৃতি মন্ত্রী আসাদুজ্জামান নূর। পরবর্তীতে ০১ সেপ্টেম্বর ২০২৪ সালে তৎকালীন অধ্যক্ষ অধ্যাপক ডা: আবু রায়হান মো: সুজা-উদ-দৌলা নীলফামারী জেলা শহর হতে ৭ কিলোমিটার উত্তরে নটখানায় নীলফামারী ডোমার সড়কের পূর্বে কুষ্ঠ হাসপাতালের পাশে নীলফামারী মেডিকেল কলেজের বর্তমান ক্যাম্পাস উদ্বোধন করেন।

 অবস্থান 
নীলফামারী মেডিকেল কলেজের বর্তমান ক্যাম্পাস নীলফামারী জেলা শহর হতে ৭ কিলোমিটার উত্তরে নটখানায় নীলফামারী ডোমার সড়কের পূর্বে কুষ্ঠ হাসপাতালের পাশে অবস্থিত।

 ফলাফল 
২০২১-২২ শিক্ষাবর্ষে অনুষ্ঠিত প্রথম পেশাগত পরীক্ষায় ২৪টি মেডিকেল কলেজের মধ্যে পাশের হারে নীলফামারী মেডিকেল কলেজ প্রথম স্থান অর্জন করেছে।

 সহশিক্ষা কার্যক্রম 
 সংগঠন 
• সন্ধানী

• কালচারাল ক্লাব

 আরও দেখুন 
 বাংলাদেশের মেডিকেল কলেজসমূহের তালিকা।

 তথ্যসূত্র 

 বহিঃসংযোগ 

বিষয়শ্রেণী:২০১৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মেডিকেল কলেজ
বিষয়শ্রেণী:বাংলাদেশের হাসপাতাল
বিষয়শ্রেণী:নীলফামারী জেলার মহাবিদ্যালয়
বিষয়শ্রেণী:২০১৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:রাজশাহী বিশ্ববিদ্যালয়ের অধিভুক্ত শিক্ষাপ্রতিষ্ঠান